
N'am fost martor la începuturile Ligii Cultu- 
rale. A fost o operă de entuziasm tineresc îndepli- 
nită la Bucureşti, pe o vreme când entuziasmul 
îmbrăca forme de organizaţie si începea acțiuni cu 
viitor, 

Câţiva dintre caldurosii studenți de atunci traesc 
si astăzi, cu totul despărțiți prin ocupațiile si ten- 
dintile lor de înfăptuirea de acum vreo patru de- 
cenii. 

A fost însă în mijlocul lor, pentru a li da o di- 
rectie si pentru a-i sustinea prin autoritatea lui de 
om matur, purtând un nume frumos si având o si- 
tuatie în societate, un om astăzi de mult uitat, si la 
care gândindu-mă acum, îmi vine în minte datoria 
de a face ca în marele palat al Ligii să fie un loc 
însemnat cu numele lui. Poate că şi mai mult de- 
cât atâta ar fi de făcut pentru acest suflet curat 
care s'a dat întreg faptei pe care a initiat-o. 

Undeva, în jud. Argeș, întâmplarea a făcut să 
văd o foarte frumoasă si veche curte boerească 
aproape intactă, dar pustie, afară de vreo două odăi 
în care se instalaseră niște jandarmi. 

Imprejur grădina era cu totul sălbătăcită, pomii 
roditori întorcându-se la starea primitivă. 

In fund se vedea un turnulet de biserică, dar de 
mulți ani de zile nicio cântare de preot nu se ridi- 

case între simpaticele ziduri ale vechii clădiri. Do- 
bitoace îşi lăsaseră murdăriile acumulate în mijlocul 
prafului și al dărâmăturilor tencuielii. Pe o lespede 
de mormânt profanată, inscripția pomenia numele 
lui Teodor Brătianu : omul de bine isi aflase odihna 
în ctitoria înaintaşilor şi putea fi sigur că nime- 
nea nu se va gândi la dânsul. Aşa va fi fiind și 
acum și nu trebue să fie așa. 

„Liga Culturală” e numai prescurtarea numelui 
deplin : „Liga pentru unitatea culturală a Români- 
lor”. Această unitate sufletească, cel mai prețios 
element de putere al natiei, era amenințată prin 
măsurile de stupidă si inutilă prigonire ale guver- 
nelor maghiare, care pregătiau astfel descompu- 
nerea Statului milenar. România politicianilor nu 
putea face altceva decât doar să decoreze pe pro- 
curorul care trimisese la temniță atâția Români, 
vinovaţi că au afirmat dreptul lor la o viaţă na- 
tionala, Jeszenszky. Chiar fără astfel de neînchi- 
puite greșeli sau scăpări din vedere ale unei crase 
ignorante, ce putea face, cu vesnica frică de Rusia, 
aliata, prin voința Germaniei, a monarhiei dualiste? 
Dar pe atunci ce nu putea face Statul, îndrăzni să 
facă Societatea. Si astfel dela un capăt al ţării la 
celalt s'a pornit o formidabilă mişcare de protes- 
tare, câştigând „şi oameni cu răspundere” şi 

Chenar de carte de membru dela începuturile Ligii (mărime naturală) 

Sala de şedinţe din Palatul Ligii Fotopress 


Din procesul Memorandului 

Manifestatia studenţilor pentru Românii din Transilvania in Bucureşti la 14 lunie 1892 





Serbarea a 400 de ani dela moartea lui Stefan cel Mare, la Suceava, la 2 Iulie 1904 

chiar suflete așa de pozitive si de reci ca al lui 
Gheorghe Panu. Fireşte că luaseră foc mai întâiu 
aceia a căror viaţă fusese o continuă revarsare de 
romantism politic, între alții un V. A. Urechiă, ale 
cărui insuficiențe literare si defecte de cultură g. 
nerală ne-au făcut pe toţi să nu vedem o nesfâr- 
sita dorință de a fi de folos în toate domeniile și 
un mare talent de 
a câștiga printr'o 
gentilă vanitate 
simpatică atâta iu- 
bire pentru Ro- 
mani in vasta lu- 
me pe care o Stra- 
bătea neastampa- 
rul său, continuat 
până si în ani de 
adâncă bătrâneţe. 
Liga Culturală, 
pe care, împotriva 


legilor obișnuite 
ale vieţii, tinerii o 
lăsase moştenire 


bătrânilor, avea a- 
cuma drumul ei 
neted tras. El era 
drept la mijloc în- 


3 








tre un idealism ce 
fără frâu, care == 
credea putintel FF 


ceeace nu dă voe 
să se creadă inte- 
lepciunea vechiu- 
lui legislator bi- 
zantin, că „nu în 
mulțimea cuvinte- 
lor, ci în adevăra- 
tul şi dreptul efect 
al lucrurilor tre- 
bue aşezată pute- 
rea imperiului”. 
neque enim in ver- 
borum  multitudi- 
ne, sed in vero et 
iusto rerum effecto 
robur imperii col- 
locatur, şi între o- 
pera eminamente 
practică a adună- 
rii de fonduri pen- 
tru a plăti amen- 
zile Românilor 
condamnaţi cu duiumul de nătângia oligarhiei ma- 
ghiare. 

Bani se trimeteau, asa de pe ascuns încât ştia 
toată lumea. 

Sau fruntaşi ardeleni veniau pentru aceasta la 
Bucureşti în taină şi toată lumea stia că au venit. 

Se făceau si abuzuri, dar desigur era îndeplinirea 
unei imperioase datorii de frate. Un lucru vreau 

Palatul Ligii Culturale 


să afirm şi aici, mai mult pentru aceia cari în Un- 
garia națională de astăzi încă îşi mai închipuie că 
se conspira la Ligă. Aceasta nu s'a făcut niciodată. 
Conspirația cere multă tenacitate, o mare viclenie, 
şi, la momentul hotăritor, un curaj nebun. 

Aşa ceva nu se găsia în Comitetele Ligii, com- 
pusă din oameni cu aşa de frumoase sentimente 
fata de natia lor, 
şi apoi noi n avem 
talent pentru con- 
spiratie : poate să 
fie o acţiune folo- 
sitoare, dar nu e 
frumoasă si nare 
nobleta. 

Noi simtul fru- 
musetei si al no- 
bletii îl avem. 

Au venit şi zile 
grele pentru Ligă. 
a cării acţiune se 
desfășura  într'o 
societate, unde 
disciplina morală 
nu era totdeauna 
ce trebuie să fie. 
Anume fonduri au 
rămas in mânile 
care trebuiau să 
le trimită la des- 
tinatie, si aceasta 
compromite o ins- 
titutie, apoi pre- 
zidentia Ligei a- 
junsese un mijloc 
de a se pune cine- 
va in evidență 
fara a putea da o 
directie si a chel- 
tui munca. In fu- 
rioasa luptă din- 
tre partide, Liga, 
cu mijloacele ei de 
a ridica massele, 
putea fi un aport 
preţios, si el na 
fost neglijat. 

Președinte era, 
prin anii cari se 
apropiau de 1900, 
un bărbat politic 
de un talent reto- 
ric recunoscut, de o caldă simtire pentru nație, de 
mult curaj în vicisitudinile politice, de o francheta 
care nu cruța mijloacele şi de o reală si complecta 
desinteresare in viata publică. Avea un nume pe 
care l-a purtat unul din boierii lui Mihai Viteazul 
şi, neavând fiu, visa ca ginerele său să fie prefect 
în Alba lulia. Petre Gradisteanu rămăsese însă 
omul generaţiei sale, si pentru o nouă generaţie 

cultura avea fără îndoială un alt sens. 

S'a dat atunci o luptă pe care el şi amicii săi, 
cari erau multi, au pierdut-o. La un congres, in 
Galaţi, înfrângerea bătrânilor a fost complectă. 

Fără a se desinteresa, de loc, de soarta Români- 
lor subjugati si anume, data aceasta, nu numai în 
Ardealul brutalizat, dar în Bucovina, convenabil 
exploatată de Austrieci, şi în Basarabia, amutita de 
Muscali, învingătorii sprijiniți pe o întreagă opinie 
publică, înțelegeau două lucruri : Intâiu, că ajuto- 
rul de dat acestor fraţi fără noroc nu poate sta 
numai în bani, ci în carte, în suflet, în cuvânt. 
N'ajungea o vizită din când în când, care atrăgea 
Ardelenilor o si mai mare prigonire din partea stă- 
pânilor, ci contactul de fiecare moment dela om 
la om. 

N'ajungeau 
scrisorile de îm- 
bărbătare şi ar- 
ticolele fulmi- 
nante de la Bu- 
curesti, trimese 
in plic dincolo, 
ci trebuia car- 
tea, şi cugetare 
liberă pusă in 
mâna oricărui 
cititor român de 
peste graniţă şi 
mai ales a tine- 
retului, crescut 
în credința că 
are un drept pe 


pământul sau 
şi poate găsi 
mijloacele de 
a-l apara,/ 


Ce lucruri 
frumoase nu 
s'au făcut în a- 
ceastă direcţie, 
cu această con- 
vingere îndrăzneață! Ma văd străbătând tā- 
nar, Ardealul lui Andrei Barseanu si al lui 
Augustin Bunea, dar şi al lui Moldovanut uce- 
nicul lui Cipariu, vorbind uneori, tăcând mai a- 
des pentru a fi si mai înţeles rostul prezenței mele a- 
colo. Mă vad ,,tipat cu supa” la miezul nopții de la 
Orşova la Gura Văii cu căruţa jandarmului, pentru- 
ca îndată să mă întorc cu biletul ofițerului de gra- 
niță. Mă văd căutat in casa preotului din Dragusul 

` Făgăraşului de jandarmi cu pustile in bandulieră si 
expediat la suprefectură, pentrucă pasaportutl meu 
nu era în ungurește şi pentru că notele mele de 
drum mă arătau spion. Cum, iarăşi, mă văd, în Bu- 
covina cercetând pe tăcutele sat de sat, aducând mii 
de oameni la expoziţia istorică din lași şi, peste 
câteva luni de zile, oprit la Ițcani, cu ordin înscris 
şi amenințarea de a face temniță de trei luni, ca 
„străin supărător”, ais lăstiger Fremde fiir bestan- 





Punerea pietrei de temelie la Palatul Ligiila 8 Noembrie 1926 


dig abgeschafft — adaug că presa românească de 
partid a bătut din palme aplaudând măsura poliției 
de stat austriece. Mă văd în sfârșit bătând cărările 
Basarabiei cu Nicu Flondor, pe al cărui frate lancu 
il împăcasem un moment cu acrul şi injuriosul, dar 
inteligentul si activul lui adversar, Aurel Onciul, 
discutând cu altă speță de jandarmi, ai Ţarului, 
caracterul inofensiv al apelor de toaletă din gea- 
mantanul d-lui Flondor, așteptând o zi întreagă la 
Balti să mi se dea drumul, desi n aveam decât vina 
de a purta o hartă a Basarabiei, condus apoi la 
zemstva din Bender de d-l Mimi, pe atunci slujbaș 
rus, îngrijat să nu văd nimic din cetatea locală ori 
ostenind la Causani pe voluminosul poliţist rus 
care alerga să mă prindă. 

In acest timp 
„Sămănătorul 
ajungea panea 
de toate zilele 
a generaţiei u- 
nui Octavian 
Goga, unui 
Tăzlăuanu, u- 
nui IMetes şi u- 
nui Lupaș. 
„Neamul Ro- 
mânesc', oprit 
oficial de nu 
știu cate ori, 
trecea granița 
ungurească supt 
titluri ca: „Pri- 


măvara”, ,,Va- 
ra’, „„Loamna”, 
,larna , „Isto- 


ria Românilor” 
o expediau sa- 
tisfacuti posta- 
şii maghiari, 
supt dulcele ti- 
tlu de „Cultura 
cartofilor, după 
cele mai nouă metode, traducere din limba ma- 
ghiară”, dacă nu găsiam cale să intrebuinta lega- 
lul mijloc de a o expedia prin Bucovina, unde eram 
oprit, dar cărţile mele, oprite în Ungaria, erau în- 
gaduite. 

Aşa s'a făcut încetul pe încetul opera de con- 
fundare a sufletelor pe care interesele materiale 
exasperate de o tristă viață politică, au distrus-o 
după îndeplinirea miraculoasă a celui mai nebun 
vis pe care l-a avut neamul nostru. 

Dar Liga Culturală a noastră nu putea deslipi 
grija sufletească a altor Români, milioane care se 
găsiau şi, vai, se găsesc încă, într'o robie si mai 
cumplită decât a Ardelenilor, Bucovinenilor şi Ba- 
sarabenilor, cărora le-am împărţit noi cea dintâiu 
carte de citire cu litere cirilice şi li-am clădit noi 
cel d'intâiu adăpost pentru studenți pe dealul Ta- 
tarasilor, la lași. 


E vorba de poporul român din Vechiul Regat, 
sus aproape înstrăinat prin imitarea de suprafaţă a 
culturii parisiene, jos în ignoranta cea mai crasă a 
birnicilor fără pământ şi fără drept. 

Am socotit noi, în prostia noastră, că şi de dânşii 
fără autorizaţia ,Onor. Ministeriu al Instructiei 
Publice” trebue să ni fie milă. 

In această operă am întâlnit noi mari greutăţi. 
Trecutul era încă viu. Unii oameni credeau că se 
plătesc de prezidentie printr un discurs odată pe an, 
la Congres ; alt preşedinte, un om putred de bogat 
care n'a lăsat un ban pentru cultură, ne-a denunțat 
la poliţie că avem de gând să ni insusim produsul 
loteriei destinate să ni dea, în palatul nostru din 
Bucureşti, cel mai sigur izvor de venituri; un al 
treilea, — ce spirit fin, ce cultură vastă, ce nobil ta- 
lent al cuvântului — era să ajungă pe vremea răz- 
boiului naţional... dar aici tăcerea este pioasă. Şi u- 
nui secretar general care ni smulsese conducerea din 
mână i-a abătut să scoată Liga Culturală în luptă 
cu „Evreii pământeni si subpamanteni’’, pe cari, de 
altfel, de a doua zi, înaintând memorii diplomatice 
către adversarii nostri naționali, i-a uitat cu totul. 

Războiul mondial a început, Liga Culturală avea 
un rol. Cei cari muncisem până atunci ne-am sa- 
crificat pentru dânsul. Ascultând de călduroasele 
objurgatii ale prietenului mieu mai mare, Dela- 
vrancea, am consimţit să fiu modestul secretar al 
simbolicului președinte Vasile Lucaci si al auxilia- 
rilor săi, între cari era un Nicu Filipescu. Şi dom- 
nul Goga, pribeag în Bucureşti, era pe acolo. 

Planuri mari răsăriau, de şi alături politicianis- 
mul îşi crease, într'o organizaţie rivală, putinţa de 
a răpi Ligii misiunea care i se cuvenia. 

Dar catastrofa din Noembrie 1916 a tăiat scurt 
orice acţiune. In transee se făcea mai bine ceea ce 
cuvântul şi scrisul nu puteau îndeplini. 

După sfânta noastră unire, Liga s'a trezit la un 
alt rol, data aceasta cu singurii oameni cari admi- 
teau noua bază sincer şi smerit culturală. Intr'o so- 
cietate care ne socotia morţi, cum moarte erau acum 
virtuțile din zilele mai bune, am perseverat, sfidând 
indiferența publicului si despretuind subventiile 
oficiale. 

Pentru marea operă pe care o avem în gând, 
îndreptarea poporului românesc unit pe calea preo- 
cupatiilor spirituale si imperativelor morale, întin- 
zând mâna celorlalte culturi naţionale din Româ- 
nia, ni trebuiau bani cari să nu fie cersiti de la Mi- 
nisterele trecătoare. 

Pentru aceasta am început cu una sută cincizeci 
de mii lei palatul pe care, mai cu o nesocotită lote- 
rie, mai cu împrumuturi neplătite, mai cu contracte 
de închiriere care ne imobilizează, rareori cu un 
ban căzut din tezaurul public, l-am isprăvit mai 
ales prin râvna d-lui G. D. Scraba şi a răposatului 
Const. Cihodariu, prin talentul arhitectului Traia- 
nescu, până la al șaptelea rând, aproape suta de 
odăi. 

Când această avere ni se va libera de sarcini, 
atunci vom arăta ce poate cultura liberă, neoficială, 
în viața unui popor. 





Liga la Mânăstirea Dealului 


Date istorice din viaţa Ligii Culturale 


culese de Barbu Theodorescu 


Liga Culturală este născută din entusiasmul tineretului uni- 
versitar bucureştean. Cu mult înainte de 1890 se protesta 
contra măsurilor luate de Unguri, cum ar fi cazul lui Gra- 
dişteanu în 1881, la desvelirea statuii lui Ştefan cel Mare, în 
cuvântarea sa, sau prin ziare, dar, acestea sunt fapte izo- 
late. Prin 1888 vin din Transilvania, tinerii la studiile uni- 
versitare din Bucuresti, şi printre ei: Lupulescu, Simion Mân- 
drescu şi I. Buzan. 

Din contactul cu studenţii ardeleni se hotărăşte, în 1890, 
să se protesteze contra tiraniei de dincolo, şi, astfel, în 16 
Octombrie 1890, se ţine întâia adunare a tineretului univer- 
sitar: „Mai multi studenţi universitari invita pe colegii lor a 
se întruni în sala Universităţii Marţi seara ora 7 jum. (16 
Octombrie 1890) spre a lua atitudine hotărâtă fata de adu- 
narea naţională Transilvana”’. 

La început gândurile nu mergeau mai departe. Studenţii 
se multumeau numai cu câteva întruniri. Adunarea are suc- 
ces, studenţii răspund la chemare, şi la a doua adunare, din 
24 Octombrie 1890, la care ia parte „un număr considerabil 
de studenţi” sub preşedinţia lui Simion Mehedinţi, doctoran- 
dul Mendonidi cere instituirea unui comitet care să agite în 
permanență chestiunea Românilor de dincolo prin presă şi 
prin întruniri publice. Se mai hotărăşte scrierea unui „Memo- 
candum” ce se citeşte în a treia întrunire din 26 Noembrie 
1890. Până acum aveam de vorbit numai de studenţi, la acea- 
stă adunare iau parte mulţi particulari, printre cari şi depu- 
taţi ca: C. C. Dobrescu şi Cristu Negoescu, profesorii: 
Mândreanu şi Ionascu, comerciantul Mihalcea, dintre stu- 
denti vorbesc Mehedinţi, Negulescu, Vicol. Se hotărăşte 
creiarea societăţii şi formarea statutelor care se citesc de I. 
Rădulescu (Pogoneanu) în şedinţa din 15 Decembrie 1890. 
Ziarele timpului laudă priceperea studentului Mehedinţi, care, 
ca preşedinte al studenţilor, a ştiut să prezideze în mod de- 
săvârşit adunările. In şedinţa din 17 Decembrie se aleg mem- 
brii comitetului în studenţii: N. Vicol, S. Mehedinţi, P. Ne- 
gulescu, Al. Teodor, G. Murnu. I. Lupulescu, G. Cernescu, 
P. Flor, M. Dragomirescu, P. Patriciu si Al. Talasescu si 
nestudentii : Ionel Grădişteanu deputat, N. Barbu profesor, 
Cr. Negoescu deputat, N. Ionescu profesor şi deputat, Ma- 
rinescu-Bragadiru mare proprietar, Gr. Brătianu avocat şi 
V. Maniu avocat, Mihalcea mare comerciant şi Al. Orăscu 
senator şi Rectorul LIniversitatei, iar peste câteva zile se 
alege preşedinte: Al. Orăscu, secretar Lupulescu şi casier 
Gr. Brătianu. Dintre aceştia trebue reţinut un nume : Grigore 
Brătianu, 

In seara zilei de 2 Januarie 1891 se adunară tinerii stu- 
` denti şi oameni în vârstă la locuinţa acestuia din Hotel du 
Boulevard, camera 63 etajul III. Aici se plămădeşte Liga, 
care fără entusiasmul studenţilor şi fără marea putere de 
muncă şi pricepere a lui Gr. Brătianu, nar fi putut trăi. 
Născut la 1849, îşi face studiile liceeale la Viena, apoi ur- 
mează dreptul la Berlin şi Paris. Venit în ţară e magistrat, 
apoi deputat, când în 1891 intră în Ligă, o organizează, fiind 
timp de trei ani sufletul ei şi moare în 26 Februarie 1893 ca 
preşedinte şi casier al Ligei Culturale. „Suflet bun, nobil, 
cum rar se poate întâlni oriunde, si numai învățătorii si stu- 


dentii din Ardeal pot mărturisi câte ajutoare nu primeau ei 
în cea mai desăvârşită taină din mâna largă, prea largă a 
lui Grigore Brătianu. Biblioteca sa, vândută de fraţii săi la 
anticari, e răscumpărată de Cazzavillan şi donată, prin Ion 
Bianu, Ligii Culturale. El avea de gând să-şi lase toată 
averea Ligii, creiând un fond naţional, dar moare fără tes- 
tament şi fraţii săi nici nu vor saudă de un astfel de fapt. 
După adunarea din 2 lanuarie 1891, după cum se hotărâse 
mai înainte, Liga isi înaugurează începutul la 24 Ianuarie 
1891, in sala Universitatei, dată ce rămâne ca întâia zi de 
viaţă a Ligii pentru unitatea culturală a tuturor Românilor. 
Grigore Brătianu citeşte manifestul Ligii, Negulescu vor- 
beşte despre vitalitatea poporului românesc, Cernescu arată 
însemnătatea zilei de 24 Ianuarie, iar Simion Mehedinţi con- 
ferentiaza despre „Rolul civilizator al României în Orient”. 
Acum, iată şi: 
Manifestul Ligii pentru Unitatea Culturală a Românilor 
„Liga pentru Unitatea de cultură a Românilor, numără 
astăzi conform statutelor, prima zi de existenţă. Lucrările 
preparatoare pentru chemarea ei la viaţă şi pentru regulata 
ei funcţionare au întâmpinat un sprijin puternic şi încura- 
jare din partea tuturor Românilor, chiar din cele mai de- 
părtate unghiuri ale ţărilor locuite de ei. 


In Românul liber s'a manifestat sentimentul datoriei către 
fraţii săi de acelaş sânge, în cel împilat sa născut speranţa 
usurarii, în toţi a crescut conştiinţa vitalitatei poporului 
nostru şi a solidarităţii naţionale. 


Acest avânt patriotic a cuprins toate spiritele şi un număr 
insemnat de oraşe din tara, precum:  T.-Severin, Piteşti, 
Craiova, Târgovişte, Slatina, Ploeşti, Giurgiu, Brăila, Ga- 
lati, Focşani, Bârlad, Buzău, Alexandria, T.-Magurele s'au 
grăbit a înfiinţa secţiuni ale Ligii şi actualmente caută a se 
pune în legătură cu secţiunea centrală din Bucureşti. 


Bunăvoinţa cu care este întâmpinată Liga pretutindenea, 
dovedeşte, că ea răspunde unei cerinţe imperioase naţionale. 
Intr'adevăr, când națiunea română din afară de regat isi 
sleeşte ultimele forţe în luptă contra străinului, care după ce 
i-a răpit orice parte a vietei publice, caută să-i iea prin vio- 
lenta, şi în disprețul legilor fundamentale, mijloacele de cul- 
tură naţională, atăcându-i şcoala, limba şi credinţa străbu- 
nilor si smulgând cu o cruzime barbară copilaşii de trei ani 
dela sânul mamei române spre a-i desnationaliza şi a-i in- 
vata să-şi urască neamul, graiul, religiunea si chiar familia, 
când, cei ce reclamă aplicarea si respectarea legilor sunt 
aruncaţi în temniţă, când un strigăt de desperare iese din 
gura mai multor milioane de fraţi ai noştri, când un şovi- 
nism tiranic tinde a mortifica o mare parte din corpul popo- 
cului nostru, orice nepasare ar fi o sinucidere naţională. 


Pentru aceea Liga îşi propune a deschide şi întreţine ne- 
contenit lupta pentru apararea nationalitatii noastre, până la 
incetarea acestor persecutiuni străine secolului nostru şi mo- 
ravurilor europene. Ea voieşte ca fraţii noştri de pretutindeni | 
să aibă deplina libertate în materie de învăţământ, voeşte ca 
limba noastră să fie respectată şi biserica română inviola- | 
bilă. Pentru conservarea acestor bunuri străbune, singurele | 

DRESEDIN 





Al. Orăşanu 


rămase încă natiunei române din afară de regat, inaugurar 
astăzi cu deplină speranţă de reuşită, o luptă sacră şi solem- 
nà, la participarea căreia, chemăm pe toţi Românii, conju- 
rându-i a da Ligii ajutorul lor moral şi a aduce sacrificiu 
obolul lor pe altarul celei mai înalte şi mai sfinte cauze na- 
tionale”’. 

Scopul societatei este, după cum se vede din statute, „de a 
cultiva conştiinţa solidaritatei în întreg neamul românesc şi a 
întreţine o mişcare care să legitimeze misiunea culturală < 
Românilor în Orient”, intrebuintand următoarele mijloace : 

1. Infiintarea de săli de lectură şi biblioteci. 

2. Tipărirea de cărţi în editiuni populare. 

3. Sprijinirea publicaţiunilor care ar lucra in scopul Ligii. 

4. Conferinţe şi întruniri publice. 

5. Sărbătorirea datelor mari din viaţa 
trecută a nationalitatii române. 

6. Organizarea de congrese anuale 
ale membrilor Ligii. 

7. Formarea unui fond de ajutorare 
prin cotizaţii, subscrieri de bună voie, 
donaţii, etc. 

Societatea e reprezentată şi adminis- 
trată de un comitet de 21 membri aleşi 
cu majoritatea de voturi şi deopotrivă 
răspunzători către adunarea generală a 
din Bucureşti. Unsprezece 
sunt studenţi. 
face din 


membrilor 
din membri comitetului 
Alegerea comitetului se va 
doi în doi ani de către adunarea gene- 
rală a membrilor din Bucureşti. In afară 
din Bucureşti Liga înfiinţează secţii ori 
unde are membri. 

Având un succes deplin, Liga dintr un 
început are următoarele secţii: Ploeşti, 
Craiova, Galaţi, Turnu-Severin, Slati- 
na, Piteşti, Târgovişte, Giurgiu, Brăila, Focşani, Bârlad, Bu- 


zău, T.-Magurele. Tot odată se întemeiază secţii la Paris 


de Stroe Brătianu, Anvers de d. Moroianu, Berlin de Nanu. 


Gr. Brătianu 





Mihail Vlădescu 


V. A. Urechia 


Studenţii dela Iasi iau parte şi ei la manifestații dar cer 
încontinuu lărgirea câmpului de activitate, nu numai la Tran- 
silvania, dar şi la Bucovina, Basarabia. 

Grija de căpetenie a Ligii e de a începe o întinsă propa- 
gandă în străinătate, ceeace se face prin Memorandul stu- 
dentilor care are un mare răsunet mai ales la popoarele la- 
tine, răspândindu-se în 13.000 exemplare. 

Din ,,Darea de seamă” a lui Lupulescu se poate 
clar marele succes: 

„Cauza noastră, atât de nobilă si de justă, este cauza c 
muna a culturei gintei latine” ne spuneaum entusiasmatii fii ai 
Romei eterne. 


vedea 


„Şi tot aşa vorbeşte tinerimea din Piemont, Torino, Mila- 
no, Padova, Napoli, etc.". 

„Fraţii noştri din Geneva sunt cu- 
prinşi de admiratiune pentru cauza mare 
a poporului românesc”. 

„Studenţii din Lille şi Dijon frater- 
nizeaza cu Românii, găsesc 
multe puncte de asemănare între noi şi 
ei”. La fel cei din Paris. 

„Studenţii din Bruxelles se fac soli- 
dari cu noi în buletinul lor. lar studenţii 
din Anvers, din Liege si din Gand isi 
manifesteaza simpatiile lor prin scris si 
întruniri”. 

„Mulțumită acestor lucrări, 
am putut intra în legătură cu multe so- 
cietati din Apus. In Austria corespun- 
dem cu 17, în Belgia cu 5, în Franţa 
cu 12, în Elvetia cu 3, în Italia cu 19, 
în Germania cu 16, în Anglia cu 3, în 
Spania cu 2, în Norvegia cu 2, în O- 
landa cu 2, în Serbia cu 1, în Finlanda 


fiindcă 


întinse 


cu 1”, 
„Marele bărbat de stat Gladstone si Jules Simon, Emile de 
Laveleye, profesori ca L. Constans, B. E. Maineri, R. Kavas, 
Blangstead, răspund apelurilor Ligii”. Scriu ziarele: Figaro 

Petre Grădişteanu 


LEclaire, La France, Le National, Revue des deux Mondes, 
Memorial diplomatique, Le Réveil du Nord, Die Presse, 
Deutsches Volksblatt, Politik, Moravska Orlice, Odjet, Ta- 
gliche Rundscnau, Il Diritto, Cultura, La Riforma, Il Se- 
colo, etc...” 

In ţară primul congres are loc la 11, 12 si 13 Maiu, in 
sala Ateneului, sub presedentia lui Alex. Orăscu preşedintele 
Ligii. Iau parte la congres: A. Odobescu, V. A. Urechia, 
Gr. Tocilescu, A. Densuşianu, I. Bianu, Mehedinţi, iar din 
Transilvania : V. Lucaci, Albini, Sever, Axente. 

Se serbează ziua de 3/15 Maiu de către secţiile Ligii şi la 
Paris, Anvers, Liége, Bruxelles, Berlin, după cum se va se 
ba în totdeauna de acum înainte. La 24 Noembrie 1891 are 
loc întâia adunare a secţiei Bucureşti, 
la care secretarul Lupulescu citeşte un 
raport ce. sa tipărit, rămânând astfel 
unul din cele mai valoroase documente 


ale Ligii. (Toată arhiva Ligii a fost 
distrusă în timpul răsboiului). 
La Memorandul studenţilor Români 


din Bucureşti şi laşi se răspunde de că- 
tre tineretul maghiar, pentru care se tipă- 
reste in 9 August 1892 ,,Replica” juni- 
mei academice române din Ungaria si 
Transilvania. 

Anul 1892 e anul de mari protestări 
în multe centre ale ţării: Bucureşti, Iasi, 
Severin, Craiova, Giurgiu, Focşani, Sla- 
tina, Piteşti, Bârlad, C.-Lung ce au loc 
mai ales în ziua de 14 Iunie. în special 
luna Iunie. 

La 24 Maiu 1892 are loc al doilea 
congres al Ligii sub preşedinţia lui Al. 
Orăscu şi se alege noul comitet compus 


Sava Şomănescu 








Virgil Arion 


şi trei la: Berlin, Anvers şi Paris. Se cere schimbarea statu- 
telor, esentiala schimbare fiind o mai mare centralizare. Se 
aprobă propunerea lui Enacovici ca să se ţină congrese si 'n 
alte oraşe. Se numesc membrii onorifici: L. Schwennhagen, 
Louis van Keymeilen „etc. 

La secţiile din străinătate vorbeau: Dr. G. Marinescu, Dr. 
Nanu Muscel, O. Densuşianu, Teohari, Pompiliu Eliade, 
Dr. N. Staicovici, M. Ianculescu. Murind Grigore Brătianu, 
până la alegere, locul îi este ţinut de către Gh. Bursan, iar 
la congresul Ligii din 20 Maiu 1893 este ales preşedinte al 
Ligii V. A. Prechia, vice-preşedinte I. Grădişteanu, casier 
Perieteanu-Buzau, I. Lupulescu si Ion Bianu secretari; G. 
Cantacuzino, G. Bursan, Delavrancea, N. Filipescu membri, 
St. Sihleanu, N. Cosăcescu. I. Neni- 
tescu censori. In acest an biroul Ligii e 
in Pasagiul Român, iar congresul Ligii 
are loc în acest sediu precum şi la Ate- 
neu. Secţiile se inmultira la 41, dintre 
care 8 s'au înfiinţat în acest an. Sau 
ajutat societăţile din Ardeal, dar „în Ba- 
sarabia nu sa putut face nimic”. Secţia 
din Paris formează o bibliotecă în ur- 
ma propunerii lui Ianculescu si chiar în 
aceeas seară el strânge 750 lei. 

Murind Stroe Brătianu, organizatorul ` 
Ligii dela Paris, e ales d. Moroianu. 

Sin acest an au loc mari manifestații 
în tara la: Tg.-Jiu, laşi, Slatina. La 18 
lulie e adus steagul albastru, flamura 
tinerimei din Ardeal. O delegaţie sub 
conducerea părintelui Monyrea si Rusu 
Sirianu aduc drapelul albastru la care 
se mai adaugă şi altul roşu. Ceremonia 
predării are loc la Predeal. Lazăr Po- 


V. Lucaci 


din Gr. Brătianu, preşedinte, N. Cosă- 
cescu, Lupulescu, Nenitescu, Bianu, Gh. Bursan, Danielescu, 
Antonescu, Pop. Preşedinte de onoare fiind ales Al. Orăscu. 

Gr. Brătianu constată că Liga are în acest an 21 de secţii 


povici, student la Viena, spune: „Vă 
dăm steagul albastru şi pe cel roşu având ferma convingere 
că în curând vă veţi întoarce cu ele la noi, spre a pune şi cu- 
loarea ce lipseşte, a face să fâlfâe sin ţările subjugate drape- 

lul national. Dela Predeal până la Bucureşti s'au facut ma- 
nifestatii grandioase delegaţiei ce aducea drapelul in Capi- 
tală. (La Ploeşti au fost în gară peste 2000 de persoane). 
Din delegaţia de studenţi făcea parte şi Vaida. Tot în acest 
an, V. A. Urechia, ia parte la conferinţa internaţională a 
Uniunei interparlamentare şi sub influenţa lui se refuză Un- 
gurilor ca viitorul congres să se ţină la Budapesta. 

La 5 Martie a fost un inare meetig la colegiul St. John al 
Universităţii din Londra sub preşedinţia lui W. R. Morfill, 
la care Liga tri- 
mete pe Dimi- 
trie Ion Ghica, 
tinandeo cuvan- 


tare si publi- 
când mai multe 
articole în Pall 


Mall Gazette din 
Londra. Profeso- 
rii dela medicină 
refuză să ia par- 
te la congresul 
internaţional de 
la Budapesta. 
Mari maniresta- 
ti ale Ligii la 
Craiova, Bucu- 
reşti, Slatina. La 
Craiova are loc 
una din cele mai 
mari manifestatii 


făcute in fara 
pana acum. 
In 1895 stu- 


dentii dela Bru- 
xelles intemeiaza 
o secţie a Ligii 
sub preşedinţia 
lui R. Dragomi- 
rescu student în 
Drept. La con- 
gresul din 1895 
se hotărăsc ur- 
mătoarele : 

1. Liga să de- 
vie persoană mo- 
rală. 

2. Să se re- 
ducă cotizatiile. 

3. Să se scoa- 
tă un buletin, 
unde se vor scrie studii asupra diferitelor faze prin care 
trece poporul. Să se publice portretele şi biografiile oame- 
nilor mari ai ţării etc. 

4. Să se dea diplome ligiştilor. 

5. Să se doneze scoalelor româneşti: hărţile Dacia-Ro- 
mână şi  Dacia-Traiană, portretele oamenilor mari. Să se 
cumpere cărţi copiilor săraci. 

6. Să se ajute bisericile româneşti. 

7. Să.se ajute orice Koman lovit în soarta lui de nacazuri 
neaşteptate, fie el chiar stabilit in orice colt depărtat. 





Preşedintele „Ligii pentru unitatea culturală a tuturor Românilor“ 


8. Să se trimeată oameni pricepuţi la instituţii culturale în 
străinătate. Se declară membrii de onoare ai Ligii: Sully 
Prudhomme, G. Carducci, Lavisse, Ascoli, Legrand, Cle- 
menceau, Mistral. 


Anul 1896, deşi an de neînţelegeri trecătoare, se eviden- 
fiaza prin realizarea celui dintâi periodic al Ligii: „Liga 
Română”, apărând în tot decursul anului ca ziar, pentruca 
în 1897 să se transforme în revistă. 

Prin adunarea 
din 12 Ianuarie 
1897 se pun ca- 
păt certurilor din 
Ligă şi ambele 
tabere cari se 
formaseră îşi dau 
mâna, iar la 16 
Ianuarie se ale- 
ge comitetul for- 
mat din Mihail 
Vlădescu prese- 
dinte, Barbu De- 
lavrancea vice- 
preş., casier St. 
Perieteanu-Buzau 
si secretari: A. 
D. Florescu si 
V. Miculescu. 

Sectia din Pa- 
ris tine o confe- 
rinta a lui Du- 
chesne Fournet 
care spune: „Să 
facă fiecare din- 
tre ei călătorii 
prin Transilvania 
şi îi asigură, că 
se vor întoarce 
plini de admirare 
pentru vigoarea 
poporului român 
de acolo”. 

Im 1897 se 
scrie un articol 
în „Liga roma- 
na” că secţiile 
Ligii stau în pă- 
răsire, apoi se 
dă următorul ta- 
blou: „Dintre 
secţiile Ligii, următoarele funcţionează regulat şi continuă 
astfel a da concursul lor ideii, pentru care au fost înfiinţate : 
Bucureşti, Brăila, Buzău, C.-Lung, Craiova, Drăgăşani, Foc- 
sani, Galaţi, Odobeşti, Ploieşti, Predeal, R.-Sărat, Sinaia, Târ- 
govişte, Vaslui, Paris şi Bruxelles. 

Au încetat orice activitate: Babadag, Botoşani, Calafat, 
Călăraşi, Câmpina, Caracal, Constanţa, Corabia, Cosimbesti, 
Fălticeni, Ocnele Mari, Olteniţa, Paşcani, R.-Vâlcea, Roman, 
Slănic, Tecuci, T.-Jiu, T. Măgurele, T. Severin, T. Neamt, 
Tulcea, Dorobanţu, Urziceni, Berlin şi Vălenii de Munte. 

Intr'un alt articol din „Liga Română” se arată că ajutorul 
ce dă Liga, Românilor din Transilvania e: „întărirea mij- 
loacelor lor de rezistenţă in contra politicii de desființare na- 
tionala. Mărginindu-ne la o luptă defensivă, la procedari de 
conservatiune noi nu putem deocamdată decât să sprijinim 
pe fraţii noştri în chipul cum ei înşişi vor să fie sprijiniți”. 

La congresul din 1897 se propune înfiinţarea de şcoli de 
adulţi pe lângă deosebitele secţii. 

In 1898 au loc mari manifestații cu ocazia sărbătorirei lui 
3/15 Maiu 1848 la Bucuresti, Bacău, Severin, Ploeşti, Pre- 
deal, Piteşti, R.-Vâlcea, Galaţi, Focşani, Craiova şi Buzău. 
In comitetul din acest an intră şi Dr. C. Istrati. 

In 1899 se constitueşte un comitet de doamne, cu menirea 
de a veni în ajutorul Ligii cu ocazia serbărilor, pe care ea 
le organizează, alcătuit după propunerea lui V. A. Urechia. 
Se hotăreşte ca Liga, prin diferite căi să strângă un fond de 
un milion care să servească apoi scopurilor sale, iar secre- 
tarul din acel timp spune : „Spiritul Ligii culturale trăeşte si 
rodeşte ; el se strecoară prin crăpăturile Carpaţilor si ale 
Balcanilor, trece peste râuri istorice, şterge lacrimi de du- 
rere din ochii celor chinuiti, duce o blândă mângâiere la ve- 
trele celor desnadajduiti, înviorează pe cei obosiţi în lupte si 
susţine astfel în mod considerabil moralul unui popor ce luptă 
şi nădăjdueşte”. 

Secţia Argeş face, la congresul din 1899, următoarele pro- 
puneri : 


1. Unitate în lupta începută. 

2. Să se proclame un număr de profesori universitari, 
membrii ai Ateneului şi ai Academiei, conferentiari ai Ligii 
Culturale, care vor avea să ţină în 2—3 oraşe pe fiecare an, 
câte o conferinţă pentru ridicarea Ligii. 

3. O rugare către toţi membrii corpului didactic să se facă 
membrii ai Ligii şi dacă e posibil să ia în mâna lor conduce- 
rea Ligii. 

4. Să se fondeze o revistă bimensuală. 

5. Să se reînceapă în presa străină o campanie energică 
contra prigonirilor culturei române şi să se combată calom- 
niile adversarilor. 

II. Pentru milionul Ligii să se organizeze o loterie. 

6. Intervenţie pe lângă toţi bogătaşii mari ai ţării să facă 
donaţii Ligii. 

7. Comitet de doamne pe lângă fiecare secţie. 

Dela 1900 până la 1908 activitatea Ligii se reduce la pu- 
tine fapte. In afară de congresele generale, sărbătorirea lui 
24 Ianuarie si 3/15 Maiu si împărţirea de premii la copii 
meritoşi şi săraci, nu prea găsim altceva. 

La 24 Ianuarie 1907 vorbeşte Onciu şi Delavrancea, iar 
la congresul din acelaş an e ales d. prof. N. Iorga în co- 
mitet pentru can 6 lunie 1908 să fie ales secretarul Ligii 
Culturale, preşedinte fiind Sava Somanescu, dată ce trebuie 
să fie menţionată deoarece înseamnă o schimbare mare în 
viaţa societăţii care părea că mbatranise. 

La venirea sa, Liga abia mai avea şease secţii, şi noul se- 
cretar reuşeşte să reinvieze pe celelalte ridicând numărul la 
47 dintre care 5 erau rurale. 

Intemeiază bursa Șaguna şi premiul Bunea, împrăștie in 
Transilvania ziarul „Neamul Românesc” sub diferite nu- 
miri: Floarea Jiului, Floarea Oltului, Primăvara, Toamna, 
Luni, Marţi, Aprilie, Mai etc., sau Istoria Românilor sub alte 
numiri. In 1909 întemeiază 22 secţii noui, având cel puţin 


una în fiecare judeţ, dintre care 6 secţii îşi au buletinul lor 
de publicaţii. Infiinţează o bibliotecă populară la Iasi cu 3000 
volume şi alta la Bucureşti donând 10.000 volume. 

Această bibliotecă, pornită dela 70 de volume donate de 
Pacatianu în 1891, apoi din biblioteca lui Gr. Brătianu, răs- 
cumpărată de Cazzavillan, ajunge la o mare importanţă prin 
donația de 10.000 de volume a d. prof. N .Iorga si din darea 
de seamă pe 1910 a bibliotecarului Cioflec desprindem : au 
citit 5322 de persoane dintre care 4298 au consultat perio- 
dice, iar 1024 diferite opere. 

In acelaş an, secţia Focşani dă premii la ţărani pentru plu- 
gărit, iar secţia Ploieşti, Vălenii de Munte, Câmpina si 
Craiova organizează cursuri de premii naţionale. 

In 1910 demisionează Sava Somanescu şi e ales preşedinte 
V. Arion. Primăria Capitalei sub Vintilă Brătianu donează 
Ligii actualul teren pentru construirea unui palat al Ligii. 
Din ce în ce mai mult se simte la Ligă activitatea unui sin- 
gur om: ţine conferinţe la Ateneu ; la lecţiile sale dela Ulni- 
versitate vorbeşte despre Transilvania în faţa Reginei Maria 
şi a actualului Rege Carol, iar studenţii şi toţi ardelenii din 
sală dau Reginei buchete de flori cu panglici pe cari sta 
scris : Regina tuturor Românilor ; în Moldova, la Iasi, la Ba- 
cău, în Oltenia, la Severin, la Craiova, întemeiază o secţie, 
înfiinţează o bibliotecă şi tot sufletul Ligii e Nicolae Iorga. 
La 24 Decembrie 1914 Liga îşi alege următorul comitet: 
preşedinte : Părintele Lucaci; vice-preşedinte Barbu Dela- 
vrancea ; secretar: N. Iorga; membrii: N. Filipescu, Take 
Ionescu, Dr. C. Istrati, I. Grădişteanu şi O. Goga ; cenzori: 
St. Bogdan, Gh. Ranetti, P. Lucaci. Se ţin întruniri în ţară 
la: Bucureşti, T.-Severin, laşi, Galaţi, se dau motiuni prin 
care se insistă pentru intrarea în războiu. 

Se spunea: „Trista experienţă a dovedit că unitatea cul- 
turală, fără unitatea politică nu are nici-o chezăşie. Pentru 
păstrarea unităţii culturale, ni se impune unitatea politică”. 
lată cum Liga din Liga pentru unitatea culturală a tuturor 
Românilor devine, Liga pentru unitatea naţională a tuturor 
Românilor. 

„După încheierea păcii Liga nu înţelege a-şi socoti opera 
încheiată. Ea se va întinde : 

1. Asupra întreţinerii sentimentului românesc la fraţii ră- 
maşi dincolo de hotare (în Banat, Ungaria, Maramureş, 
Ucraina şi Peninsula Balcanică). 

2. Asupra răspândirii ideilor naţionale la Românii liberi, 
lucrând la unificarea lor sufletească. 

3. Asupra inaltarii culturale a ţăranului român din Ro- 
mânia Mare. 

A oferit o colaborare frateasca Asociaţiei ardelene şi so- 
cietatilor culturale din Bucovina şi Basarabia, precum şi so- 
cietatii Macedo-Române din Bucureşti. 

Pentru aceasta ea face publicaţii, ţine conferinţe şi orga- 
nizează teatre prin societatea „Teatrul Popular”, la care par- 
ticipă cu banul, rezervându-şi conducerea ca tendinţe”. 

La congresul din 1920 ce s'a ţinut la R.-Vâlcea, iau parte 
diferite societăţi culturale printre care şi Astra ; se încheagă 
„Federaţia pentru cultura neamului român”. 


La congresul din Tg.-Jiu din 1921 se hotărâse următoarele : 
1. Ideia unui teatru popular. 

2. Tipărirea de cărţi ieftine şi bine alese. 

3. Cultivarea memoriei marilor eroi ai neamului. 

4. Contact cât mai strâns între Ligă şi marele public. 

5. Cartea bună, pentru 100 lei să se poată pune la dispo- 
zitia publicului 5 volume de literatură, istorie, ştiinţă şi po- 
litica. 

6. Impartirea de premii la elevii meritosi. 


Se mai hotărăşte ca secţiile Ligii să se federalizeze cu 
toate societăţile culturale din localitatea respectivă. 


Se porneşte formarea unui fond „N. Iorga” pentru creia- 
rea unei şcoale de misionare la Vălenii de Munte. Românii 
din America contribuiesc şi ei cu 2000 dolari. 

In 1923 cursurile 
de vară dela Vă- 
lenii de Munte trec 
sub patronajul Ligii. 
Se alege un comi- 
tet ca să redacteze 
statutele „Asociației 
de cultură română- 
cehoslovacă”, spe- 
rându-se a se creia 
şi o bursă loan Ur- 
ban Jarnik. La con- 
gresul dela Galaţi 
d. prof. N. Iorga 
propune CIciarea u- 
nui panteon român 
unde să fie ingro- 
pati oamenii mari ai 
Neamului. Se mai 
propune ca Liga sa 
ia iniţiativa tinerii 
unui congres al tu- 
turor Universitatilor 
populare. In 1924 se 
comemorează prin 
conferințele d-lui 
prof. N. lorga me- 
moria lui D. Cante- 
mir şi Gh. Lazăr. 
La 8 Noembrie 1926 
se aşează piatra fun- 
damentală a Palatu- 
lui Ligii Culturale. 
Maiestatea Sa Ele- 
na a acoperit întâia 
pergamentul în pre- 
zenta cavalerilor or- 
dinului Mihai Vitea- 
zul, membrilor Li- 
gii, etc. Congresul 
anual al Ligii Culturale se ține în acest an la Blaj întrun 
mare entusiasm. Printr'un manifest către țară, publicat 
în Universul, d. prof. N. Iorga începe strângerea fondurilor 
pentru creiarea unui institut ce va servi minoritarilor, în 
felul acesta sărbătoreşte cei 60 ani ai Regelui Ferdinand. 


IE PIE PI 


La 7 Noembrie 1929 s'a inaugurat — visul Ligii Cultu- 
rale — Palatul Ligii în prezenţa Maiestatei Sale Elena, Pre- 
sedintelui Consiliului de Ministri, a diferitelor autorităţi. 

In momentul de faţă Liga Culturală are 114 secţii şi 56 
cari nu mai răspund circulărilor trimese în anul 1930. 

Coperta calendarului Ligii pe 1894 


BARBU THEODORESCU 


Comitetul secţiei Bucuresti este format din următoarele 
persoane : 

Presedinte: St. Pop; Vice-presedinte: Petre Dulfu si D. 
Z. Furnică (membru fondator) ; Secretar: Ilie Al. Arde- 
leanu ; Casier: Ion Drăgulinescu; Membrii: N. E. Dumi- 
trescu, D-na Isabela Sadoveanu şi Traian Stoenescu, Mem- 
brii cooptați: I. St. Furtună si Gh. Ionescu. 


Comitetul central executiv pe anii 1929—1934 sunt: 


Preşedinte: N. Iorga; Vice-presedinte : Ştefan Lambru si 
Stefan Pop; Secre- 
tar-general: Zaha- 
ria D. Florian; Se- 
cretar administrativ : 





Ilie Al. Ardeleanu ; 
Casier-central G. D. 
Scraba; Membrii: 
General I. Mano: 
lescu, N. Batzaria, 
Dr. 1. Mitulescu, 
Tit Simedrea, Mo- 
ciornita ; Membri 
cooptați: Gh. Mo- 
roianu, I. T. Oro- 
veanu, Munteanu- 


gi 


CALENDAR 


Râmnic, George Ior- 
ga, General Dănilă 
Pop, N. A. Cons- 


tantinescu, N. S. 
Dumitrescu, P. An- 
tonescu; Cenzori : 


Gr. Costescu, P. Pa- 
naitescu, N. E. Du- 
mitrescu;  Cenzori 
supleanti: Gh. Io- 
nescu, C. Dobrescu, 
N. Stroila. 

O bibliografie 
completă a tiparitu- 
rilor Ligii e aproape 
imposibil a se face, 
mai ales că de cele 
mai multe ori se ti- 
păreau diferite vo- 
lume fără a avea 
vre-o dovadă ca 
sunt tipărite de Li- 
gă. Vom da mai jos 
pe cele mai insem- 
nate. 

Statutele Ligii, Darea de seamă a secretarului Lupulesca 
pe anul 1891 şi Memorandul studenților tipărit în 13.000 ex. 
şi'n mai multe limbi, după materialul furnizat de Slavici, for- 
mează. primele publicaţii ale Ligii. Cea de a doua capătă o 
mare importanţă prin distrugerea arhivelor Ligii. Cu moartea 
lui Grigore Brătianu se scoate în 1893 un volumaş intitulat 
„Gr. T. Brătianu”. 


In 1894, Urechia tipăreşte „Voci latine”, un album cu pă- 
rerile diferiților oameni politici si literati din Occident. Cu 
un an mai înainte secţia Craiova tipăreşte o dare de seamă, 

Profesorul italian dela Parma şi director de ziar, Roberto 
Fava, tipăreşte două volume: „Ricordi Rumeni” si La 
questione rumena în 1894. In acelaş apar la Botoşani „Ce 
este Liga română”. Urechia isi tipăreşte conferintele 
sale precum şi cărţi în limbi streine despre „Ce este Liga”, 
Statutele Ligii mai apar în 1892, 1895, 1897. 

Mai apar: „Rolul Ligii” de M. Strajan sau 
Ligii” din 1897. 

Diferite secţii îşi tipăresc dări de seamă sau Apeluri ca 
secţia Craiova în 1902. 

Până 'n 1908 tipăriturile Ligii sunt puţine şi fără impor- 
tanta. Odată cu venirea în comitetul Ligii Culturale a d-lui 
prof. N. Iorga, publicaţiile ei se nmultesc căpătând şi o mai 
mare importanţă. Multe din cărţile sale apar pentru cauza 
naţională şi revistele şi ziarele sale devin mijloacele de pro- 
pagandă ale ideilor Ligii. Istoria Românilor se tipăreşte în 
10.000 de exemplare, costând Liga numai 15 bani volumul, 
împărțindu-se în Transilvania prin diferiţi curieri ai Ligii 
sau sub diferite numiri, „De-ale noastre” sau „Noul metod de 
cultivare a cartofilor după o traducere ungurească”. 

Mai înainte tiparise diferite cărţi în legătură cu Transil- 
vania: Sate şi preoți din Ardeal, tipăreşte Neamul româ- 
nesc din Ardeal, din Bucovina, din Basarabia, Cultura na- 
tionala şi politica națională. „Din faptele străbunilor” este o 
altă carte răspândită în Ardeal sau Memorial roumain o co- 
lecţie în care apar mai multe broşuri. Cu diferite ocazii ti- 
pareste : Un biruitor: Radu Vodă Serban sau „Storia dei 
Rumeni” în legătură cu jubileul de 50 de ani al statului 
italian, împărțindu-se gratuit în 2500 de exemplare la pro- 
fesori, biblioteci, deputaţi italieni. 

In 1914 apare „Politica Ligei Culturale” de d-l Bogdan 
Duică şi cu un an mai înainte se tipărise „România si 
popoarele balcanice”. Se tipăresc în 1915 „Cuvântările pă- 
rintelui Lucaci”. După războiu apare o ediţie a lui Emi- 
nescu în două volume sub îngrijirea d. prof. N. Iorga, fă- 
când parte din colecţia „Cartea bună”. 

O problemă ce a preocupat veşnic Liga era creiarea unui 
periodic, ceeace n'a reuşit niciodată. Intaiul periodic al Ligii 


„Manifestul 


e, Liga Culturală” a secţiei T.-Severin in 1893, apoi Calen- 
darul Ligei în 1894, un volum cu o frumoasă copertă şi cu 
un interesant indice cronologic al vieţii Ligii din timpul ce- 
lor trei ani, deşi unele date sunt greşite, de ex.: alegerea ca 
preşedinte a lui Gr. Brătianu în 2 Maiu 1891. Pare că acest 
calendar n'a mai apărut până'n 1908 când se tipăreşte în con- 


ditii excelente sub îngrijirea d. prof. N. Iorga, apărând până 


în 1912, apoi îşi continuă apariţia din 1920 regulat până as- 
tăzi. Are importanţă şi prin datele ce le pune în văz asupra 
activităţii Ligii. 

In 1896 se scoate „Liga Română” ce va d'.a patru ani, 
întâiul an fiind sub formă de ziar, restul devenind revistă. Se 
poate considera ca una din cele mai interesante publicaţii 
ale Ligii, formând aproape unicul izvor sigur al vieţii Ligei 
din acel timp, afară de întâiul an care nu se găseşte la Aca- 
demia Română. Se dau desbaterile congreselor generale, dări 
de seamă ale adunărilor, conferințele ţinute, rezumate si ar- 
ticolele streine despre Ligă şi mai ales se discută problemele 
Ligii Culturale în modul cel mai ştiinţific şi obiectiv de cei 
mai competenţi intelectuali. 

Secţiile din provincie îşi publică de multe ori activitatea în 
reviste şi buletine proprii ca „Revista Ligii Culturale”, din 
Dorohoi, 1910, Bacău 1911—1912, sau Liga Culturală Bâr- 
lad, 1910—1916, Lăpuşna-Vâlcea 1925, sau Liga pentru 
unitatea culturală a tuturor Românilor” din Câmpulung în 
1914, sau Buletinul Ligii Culturale din Focşani în 1916 sau 
Craiova 1911 sau Galaţi 1922. 

Secţia Bucureşti publică, Informaţii pentru membrii Ligii 
1912—1915, sau „Intrunirea Ligei Culturale” în 4 fascicole, 
cuprinzând discursurile ţinute în ţară pentru intrarea în răz- 
boiu, sau „Revista Ligii Culturale” sau Povăţuitorul Sănă- 
tății” din 1919. Se mai publică „Congresul Ligii culturale” 
1910—1914 apoi din 1920 până astăzi si diferite Rapoarte, 
mai ales ale secţiei Bucureşti. 

Se mai tipăresc diferite ilustraţii cu portretele Domnilor 
Români : Mihai Viteazul, Ştefan cel Mare sau V. Alecsan- 
dri, Gh. Lazăr, Mânăstirea Putna, Steag românesc din vea- 


cul al XVII-lea: 

ACTIV încheiat la 31 Martie 1930 PASIV 
(Cassa e i ie oa a ete 25.010/50 Cassa de Depuneri . . 6.796.110|10 
Acţiuni şi Efecte Publice 17.426| 一 Soc. Naţională de Credit 

Mobilier aaa mm: 323.166|— Industrial sic |. sya) ie 11.695.734| 一 
Calendarul Ligii 1930 19. 250|— Creditori Diverşi . . 1.931.468| 一 
Debitozi e Ta 171.401|07 Fond Social la 1 Aprilie 1999 8.594.658|75 

Banca Românească. . . . 64.380| 一 Excedent, a a sae 3.926.977 25) 12.451.636|— 


575.083|80 
30.909.230)73}31.484.314 53 


39.104.948|10 
47.400| 一 


39.159.348|10 


Terenuri şi Imobile . - 
Construcţia Palatului . . 


Secţii cont Calendare 








Preşedinte, 
(ss) IV. IORGA 

(ss) Dumitru Dinca 
Contabil autorizat 





(ss) G. D. Steaba 





Cenzori : (ss) Gr. Costescu, (ss) Ing. P. N. Panaitescu, (ss) N. E. Dumitrescu 

